abenaki
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Abenaki er en betegnelse på to grupper av et algonkin-språklig folk i det østlige Nord-Amerika. Øst-abenaki holdt til i den nåværende staten Maine i USA, mens vest-abenaki bodde i New Hampshire og i Québec i Canada.
Hovednæringer var jakt og fiske, supplert med hagebruk og senere med pelsdyrfangst. Øst-abenaki omfattet flere «stammer» eller mindre politiske enheter, blant annet kennebec og penobscot. The Penobscot Nation på Indian Island i Penobscot River hadde cirka 2200 medlemmer i 2012. De fører en aktiv kamp for å bevare sin kultur.Et godt kjent abenaki-ord er wigwam. Les mer i Store norske leksikon amerikanske urfolk nordamerikanske urfolk